ইজরায়েলে একটু লক্ষ করলেই দেখা যায় যে বেশিরভাগ দৈনিক কম-রোজগেরে কাজগুলিতে প্যালেস্টাইন মুসলমান লোকেরাই নিযুক্ত। আমি একজন মুসলমান দোকানিকে জিগ্যেস করেছিলাম। তাঁর উত্তর--প্যালেস্টাইন মুসলমানদের শিক্ষা কম, তাই তারা উঁচু পদের চাকরি পায় না। কম শিক্ষার কারণ--এরা ইজরায়েলে থাকা সত্ত্বেও ইহুদী ছেলেমেয়েদের মতো বিনা বেতনের স্কুলে পড়তে পারে না। কেন? না, সেই সুবিধে পেতে গেলে এদের ইজরায়েলি মিলিটারিতে নাম লেখাতে হবে এবং বেশিরভাগ ইজারায়েলি মুসলমানেরা তাতে অনিচ্ছুক, পাছে অন্য মুসলমানদের সঙ্গে লড়াই করতে হয়। এভাবেই একই দেশের নগরিকরা ধর্মানুযায়ী দুই দলে ভাগ হয়ে পড়েছে। মুসলমানদের দলটা গরিব, অল্পশিক্কিত এবং তাই বিদ্বেষপূর্ণও। এর সমাধানটা কোথায় কে জানে।